KARCZMA PIWNAKarczma piwno to jest fest fajno impreza. To jest tak jak śląska biesiada, ino na karczmie som stosowane roztomajte tradycje z niom związane. Karczma piwno po śląsku, to przede wszystkim nasza godka kiero służy do prowadzynio tyj karczmy, ale tyż do łopowiadanio śląskich kawałów. Oprócz tego som śpiywane razym ze wszystkimi gwarkami śląskie szlagiery, i piosynki takie co sie śpiywo na biesiadach. Prowadzymy karczmy kaj jest Prezydium, a w nim Prezes w sprawach piwnych nigdy nieomylny i wiceprezesi, kontrapunkty, policja piwno i inne figury, no i my gromy i śpiywomy, a cało sala sie bujo jak trza. Sóm tyż konkursy, zabawy, ale tyż rygor, żeby był porządek, jak tradycjo nakazuje. Prowadzymy tyż karczmy, kaj nima tych łobrzędow,
ino wiyncyj jest śpiywanio i kawałow, i tyż jest piyknie - nojważniyjsze, żeby sie ludzie dobrze bawili i zapamiyntali jak ślązoki sie bawiom.
szl_Latn szl_Latn